ET Euroopa Liidu Teataja C 172/16

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise tegevusloa ehk nn Donzacqi loa taotlemise kohta)

(EMPs kohaldatav tekst)

2009/C 172/09

12. detsembril 2008 esitasid äriühingud Egdon Resources (New Ventures) Ltd, registrijärgse aadressiga Suite 2, 90-96 High Street, Odiham, Hamphshire, RG29 1LP (Ühendkuningriik); Sterling Resources (UK) Ltd, registrijärgse aadressiga Harbour Court, Compass Road, North Harbour, Portsmouth, Hampshire PO6 4ST (Ühendkuningriik); Nautical Petroleum Plc, registrijärgse aadressiga Northumberland House, 15 Petersham Road, Richmond, Surrey TW10 6TP (Ühendkuningriik); Malta Oil Pty, registrijärgse aadressiga Ground Floor (West), 225 St George Terrace, Perth, Western Australia 6000 (Austraalia) ühiselt ja solidaarselt taotluse viieaastase tegevusloa ehk nn Donzacqi loa saamiseks, et uurida vedelate või gaasiliste süsivesinike leiukohti Landesi departemangu territooriumil asuval umbes 218 ruutkilomeetri suurusel alal.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punktid Pikkuskraad Laiuskraad A 3,40 kraadi läänepikkust 48,40 kraadi põhjalaiust B 3,50 kraadi läänepikkust 48,40 kraadi põhjalaiust C 3,50 kraadi läänepikkust 48,50 kraadi põhjalaiust D 3,60 kraadi läänepikkust 48,50 kraadi põhjalaiust E 3,60 kraadi läänepikkust 48,60 kraadi põhjalaiust F 3,40 kraadi läänepikkust 48,60 kraadi põhjalaiust

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud teatises süsivesinike kaevandamisõiguse saamise kohta Prantsusmaal (avaldatud Euroopa Ühenduste Teatajas C 374, 30. detsembri 1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused esitatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool osutatud ministri määruse artiklis 6 määratletud kaevandamisloa andmise kriteeriumidele võetakse vastu hiljemalt 19. detsembriks 2010.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Täiendavat teavet võib saada ökoloogia-, energia-, territooriumi planeerimise ja säästva arengu ministeeriumist (energia- ja kliimaosakond, energiatalitus, varustuskindluse ja uute energiatoodete üksus, süsivesinike geoloogiliste uuringute büroo – Direction générale de l'énergie et climat, direction de l'énergie, Sous-direction de la sécurité d'approvisionnement et des nouveaux Produits Energétiques, bureau exploration production des hydrocarbures) aadressil: Arche de La Défense Paroi Nord 92055 La Défense Cedex (tel +33 140819537; faks +33 140819529).

Eespool osutatud õigusaktide sätetega saab tutvuda veebisaidil http://www.legifrance.gouv.fr

(1) EÜT L 164, 30.6.1994.